**NAČRT PREVERJANJA IN OCENJEVANJA ZNANJA ZA SOCIOLOGIJO**

**V 2. IN 3. LETNIKU V ŠOLSKEM LETU 2020/21**

Predmet: sociologija

Učitelj: Barbara Bedenik

Načrt ocenjevanja znanja pri sociologiji temelji na Pravilniku o ocenjevanju znanja v srednjih šolah, Šolskih pravilih ocenjevanja znanja II. gimnazije Maribor in Skupnih izhodiščih preverjanja in ocenjevanja znanja na II. gimnaziji Maribor.

**Preverjanje in ocenjevanje za 2. letnik**

**Razredi: 2.A, 2.B, 2.C, 2.D, 2.E, 2.F, 2.Š**

**ŠTEVILO OCEN**

Vsak dijak 2. letnika bo imel 3 ocene, od tega 2 pisni in 1 ustno oceno.

Ob koncu ocenjevalnega obdobja (t.j. ob koncu pouk) morajo biti vse tri ocene pozitivne, da se zagotovijo doseženi minimalni standardi (že sicer zaradi poučevanja na daljavo okrnjeni).

**TESTI**

**Ponavljalni rok testa**

Dijaki, ki test pišejo negativno ali pa so bili odsotni, bodo test ponovno pisali v 2. roku, in sicer 14 dni po vrnitvi in analizi testa. Če poteka pouk na daljavo, test pišejo v exam.net, če pa na šoli, test normalno pišejo v učilnici.

V primeru pisanja testa s pomočjo exam.net ocenjevanje poteka po vnaprej dogovorjenem ocenjevalnem redu: dijaki se z mobilnimi telefoni prijavijo v spletno učilnico meet in učitelju s kamero pokažejo delovno površino (ki je čista in brez pripomočkov, razen tipkovnice) ter steno za računalniškim ekranom, na katerega gledajo in odgovarjajo med pisanjem testa. S kamero na telefonu dijaki izberejo tak kot snemanja, da učitelj lahko med pisanjem testa v celoti vidi dijaka, njegove dlani in obraz ter računalniški ekran. Dijaki imajo vključene zvočnike, uporabljajo pa slušalke (vklopljene v telefon), ki jih med pisanjem testa odložijo pri tipkovnici. Tako se »zajezi« morebitno moteče šumenje, saj so naenkrat vključeni v meet prav vsi dijaki iz razreda. Učitelj z dijaki med ocenjevanjem po potrebi komunicira preko kanala v exam.net. Testi so časovno prilagojeni tako, da se ocenjevanje lahko izvede v času ene šolske ure.

**USTNE OCENE**

V vsakem razredu 2. letnika bo imela polovica dijakov ob koncu decembra 2020 že pridobljeno 1 ustno oceno. Druga polovica, ki ustnih ocen še niso pridobili, bodo te dobili do konca šolskega leta s seminarsko nalogo. Termini se določajo v dogovoru z dijaki glede na njihove ostale šolske obveznosti. Dijaki bodo v parih napisali SN in jo oddali ter pripravili predstavitev, ki jo bomo v primeru pouka na daljavo naložili v spletno učilnico, sicer pred razredom v šoli.

**KREDITNE TOČKE**

Kreditne točke pri sociologiji v 2. letniku niso obvezne. So pa nekateri dijaki v tem šolskem letu že pridobili KT. V primeru, da bodo zbrali vsaj 3 KT, bodo prejeli 4. oceno - iz kreditnih točk. Ocena iz KT tudi ni namenjena dvigovanju končne ocene.

**DVIGOVANJE OCEN**

Dijaki lahko popravljajo obe pisni oceni v 2. roku. Na koncu šolskega leta dvigovanje pisnih ocen ni mogoče. V primeru, da bo dijak med oceno, bo pridobil še eno ustno oceno – vprašan bo celoletno snov, s poudarkom na zadnjih poglavjih. V primeru, da bo imel dijak negativno ustno oceno, bo le-to popravljal z ustnim spraševanjem (v primeru pouka na daljavo preko meeta, pri tem bo zagotovljena prisotnost drugih sošolcev iz razreda). V primeru, da bo imel dijak negativno pisno oceno, bo le-to popravljal s ponovnim pisanjem testa. Pri popravljanju ocen se vedno upoštevata obe oceni.

OCENJEVANJE **NEGATIVNO OCENJENIH DIJAKOV V OCENJEVALNEM OBDOBJU**

Dijaki negativne ocene popravljajo sproti v 2. roku. V primeru, da je dijak na koncu ocenjevalnega obdobja še vedno negativno ocenjen, učitelj določi način in datum ocenjevanja, s katerimi ga seznani najmanj pet dni pred začetkom ocenjevanja. Pri popravljanju ocen se vedno upoštevata **obe oceni**. Pri zaključevanju se najprej izračuna povprečje teh dveh ocen. Način določitve končne ocene je usklajen znotraj družboslovnega aktiva.

**ZAKLJUČEVANJE OCEN**

Dijak mora imeti pozivne vse tri ocene. Vse ocene so enakovredne. Ocene se zaključi na podlagi izračunanega povprečja pridobljenih ocen.

Vse naloge v spletni učilnici so obvezne in jih dijaki opravijo do zaključevanja ocen.

**Preverjanje in ocenjevanje za 3. letnik**

**Razredi: 3.A, 3.B, 3.C, 3.D, 3.E, 3.F, 3.Š**

**ŠTEVILO OCEN**

Vsak dijak 3. letnika izbirnega predmeta sociologije bo imel 4 ocene, od tega 3 pisne in 1 ustno. Do konca januarja bodo vsi dijaki pridobili 2 oceni, 1 ustno in 1 pisno. Nato bodo pridobili še 2 pisni oceni, in sicer s testom in sociološkim esejem.

Vse ocene morajo biti pozitivne.

**TESTI**

**Ponavljalni roki**

Dijaki, ki testov zaradi odsotnosti ne pišejo ali ga pišejo negativno, so ocenjeni v 2. roku, ki sledi 14 dni po vračanju in analizi testa.

V primeru, da se bo šolsko leto nadaljevalo z učenjem na daljavo, bodo dijaki ocenjeni preko spletne učilnice oz. s pomočjo Google meeta in exam.net (postopek opisan zgoraj).

**DVIGOVANJE OCEN**

Dijaki lahko popravljajo pisne ocene v 2. roku. Na koncu šolskega leta dvigovanje pisnih ocen ni mogoče. V primeru, da bo dijak med oceno, bo pridobil še eno ustno oceno – vprašan bo celoletno snov, s poudarkom na zadnjih poglavjih. V primeru, da bo imel dijak negativno ustno oceno, bo le to popravljal ustno. V primeru, da bo imel dijak negativno pisno oceno, bo le-to popravljal s ponovnim pisanjem testa. Pri popravljanju ocen se vedno upoštevata obe oceni.

OCENJEVANJE **NEGATIVNO OCENJENIH DIJAKOV V OCENJEVALNEM OBDOBJU**

Dijaki negativne ocene popravljajo sproti v 2. roku. V primeru, da je dijak na koncu ocenjevalnega obdobja še vedno negativno ocenjen, učitelj določi način in datum ocenjevanja, s katerimi ga seznani najmanj pet dni pred začetkom ocenjevanja. Pri popravljanju ocen se vedno upoštevata obe oceni. Pri zaključevanju se najprej izračuna povprečje teh dveh ocen. Način določitve končne ocene je usklajen znotraj družboslovnega aktiva.

**ZAKLJUČEVANJE OCEN**

Dijak mora imeti pozivne vse štiri ocene. Vse ocene so enakovredne. Ocene se zaključi na podlagi izračunanega povprečja pridobljenih ocen.

Vse naloge v spletni učilnici so obvezne in jih dijaki opravijo do zaključevanja ocen.

Maribor, 2. 12. 2020 Barbara Bedenik